b'\n_START_ARTICLE_\nInstagram\n_START_SECTION_\nYpatumai\n_START_PARAGRAPH_\nAnot Kevino Sistromo, \xe2\x80\x9eInstagram\xe2\x80\x9c populiarumas i\xc5\xa1augo d\xc4\x97l to, kad buvo pasirinktas atviro socialinio tinklo modelis (pvz., \xe2\x80\x9eFacebook\xe2\x80\x9c \xe2\x80\x93 u\xc5\xbedaras, \xe2\x80\x9eTwitter\xe2\x80\x9c \xe2\x80\x93 atviras). Pirmin\xc4\x97 Instagram paskirtis buvo galimyb\xc4\x97 dalintis nuotraukomis, papildant jas \xc5\xbeym\xc4\x97mis (angl. tags) bei buvimo vietos (angl.  location) informacija. I\xc5\xa1 prad\xc5\xbei\xc5\xb3 Instagrame skelbiamos nuotraukos gal\xc4\x97jo b\xc5\xabti tik kvadratin\xc4\x97s, kaip klasikini\xc5\xb3 momentini\xc5\xb3 fotoaparat\xc5\xb3, 2015 m. \xc5\xa1is apribojimas buvo pa\xc5\xa1alintas. Filtrai taip pat buvo \xc4\xafkv\xc4\x97pti klasikini\xc5\xb3 fotoaparat\xc5\xb3._NEWLINE_Instagram naudotojai gali dailinti daromas nuotraukas pasirinktais filtrais. Socialiniame tinkle galima dalintis 1 minut\xc4\x97s trukm\xc4\x97s vaizdo \xc4\xafra\xc5\xa1ais. Taip pat dalintis 15 sekund\xc5\xbei\xc5\xb3 trukm\xc4\x97s skaidr\xc4\x97mis (angl. stories), kurios i\xc5\xa1nyksta po paros ir iki 1 valandos trukm\xc4\x97s vaizdo \xc4\xafra\xc5\xa1ais savo kanaluose (IGTV). Vartotojai gali suteikti kito vartotojo pasidalintam turiniui patiktuk\xc4\x85 (angl. like), j\xc4\xaf komentuoti bei vieni kitus sekti, (angl. follow), taip \xc4\xaftraukdami kit\xc5\xb3 vartotoj\xc5\xb3 sukurtus \xc4\xafra\xc5\xa1us \xc4\xaf savo naujien\xc5\xb3 srautus. Be to, susira\xc5\xa1in\xc4\x97ti tarpusavyje (angl. direct messaging).'